Notum sit omnibus quod Otho de Troans dedit et concessit Deo et fratribus Cistercium inhabitantibus in perpetuam possessionem quicquid habebat in territorio Tharsulle et quicquid ab ipso illic tenebatur in terris, silvis, pratis, pascuis, nichil excipiens ex omni territorio nisi hoc tantum ubi predictum territorium respicit Curcellis et Neirun sicubi extenditur ultra les Haiz prefati monachi sine ejus assensu non accipient. Similiter ubi predictum territorium respicit Salonam ultra fines territorii quod dicitur de Feis sine assensu ejus non accipient. De cetero quaquaversum nichil excipiens totum territorium libere concessit et dedit predictis fratribus et per manum meam, id est Odonis ducis, guarantiam plenam adversus omnes calumpniatores hujus doni se portaturum pactus est. Factum est hoc anno incarnationis Domini .M.C.LI., coram his testibus: Odone decano de Uges, Widone capellano de Ursanz, Angelerio monacho, Haimone, Haganone, Willelmo constabulo, Haimone rufo, Guiardo de Marmeesse, Baldewino de Porta, Boniulo de Argilli, Pontio camerario, Henrico de Castellione, Johanne Balardins, Bono Amico preposito.